KSLทุ่ม3.8พันล้าน ลุยโรงน้ำตาล-ไฟฟ้า
KSL ทุ่ม 3,800 ล้าน ลงทุนโรงงานน้ำตาลไฟฟ้า &#8220;น้ำตาลครบุรี&#8221; รู้ราคาขายไอพีโอ 13 พ.ค.นี้ คาด 11-13 บาท
17 ส.ค. 2554

KSL ทุ่ม 3,800 ล้าน ลงทุนโรงงานน้ำตาลไฟฟ้า “น้ำตาลครบุรี” รู้ราคาขายไอพีโอ 13 พ.ค.นี้ คาด 11-13 บาท 
นายจำรูญ ชินธรรมมิตร์ ประธานเจ้าหน้าที่บริหารและกรรมการผู้จัดการใหญ่ บริษัท น้ำตาลขอนแก่น (KSL) กล่าวว่า คณะกรรมการมีมติให้ลงทุนในโครงการน้ำตาลขนาด 1.6 หมื่นตันอ้อย/วัน และโรงไฟฟ้าขนาด 40 เมกะวัตต์ ที่ จ.เลย ใช้เงินลงทุนในการก่อสร้างโรงงาน 3,800 ล้านบาท 
ทั้งนี้ ครอบคลุมถึงมูลค่าเครื่องจักร งานโยธา งานโครงสร้าง งานติดตั้ง งานขนย้ายและสิ่งก่อสร้างอื่นๆ ที่จำเป็นต่อการเดินเครื่องจักร ซึ่งจะดำเนินการตั้งแต่ปี 2554-2556
นายวรวัจน์ สุวคนธ์ กรรมการผู้จัดการฝ่ายวาณิชธนกิจ บริษัทหลักทรัพย์ (บล.) กสิกรไทย ในฐานะบริษัทที่ปรึกษาและผู้จัดการและประกันการจำหน่ายหุ้น บริษัท น้ำตาลครบุรี (KBS) ที่จะเสนอขายหุ้นให้กับประชาชนครั้งแรก (ไอพีโอ) จำนวน 176 ล้านหุ้น กล่าวว่า ขณะนี้อยู่ระหว่างการเข้าพบสถาบันในประเทศทั้งหมด 15 ราย เพื่อสำรวจราคาความต้องการจากนักลงทุนสถาบัน คาดว่าจะรู้ผลวันที่ 13 พ.ค.นี้ ขณะที่มีบริษัทหลักทรัพย์ 3 แห่ง ประเมินราคาเหมาะสมที่ 11-13 บาท และจะเปิดขายวันที่ 19-23 พ.ค.นี้ และเข้าจดทะเบียนในตลาดหลักทรัพย์ในวันที่ 27 พ.ค.
นายถกล ถวิลเติมทรัพย์ กรรมการผู้จัดการ KBS กล่าวว่า จะนำเงินไปขยายธุรกิจโดยใช้กากน้ำตาลไปผลิตไฟฟ้าส่งขายให้การไฟฟ้าส่วนภูมิภาคเพิ่มเป็น 5 เมกะวัตต์ จาก 3 เมกะวัตต์ในปีนี้ และเป็น 8 เมกะวัตต์ ภายในปี 2556